
DISPUTATIO  MEDICA 


INAUGURARIS 


DE 


ASTHMATE. 


Auctore  Carolo  Cupples. 


Asthma  a  Culleno  celeberrimo  sic  definitur : 
“  Spirandi  difficultas  per  intervalla  subiens,  cum 
augusti  se  in  pectore  sensu  et  respiratione  cum  si¬ 
bilo  strepente ;  tussis,  sub  initio  paroxysmi  difficilis 
vel  nulla,  versus  finem  libera,  cum  sputo  muci  sae¬ 
pe  copiosa.” 

a 


2 


DE  ASTHMATE. 


HISTORIA  MORBI. 


Hic  morbus  utrumque  sexum,  sed  saepissime 
masculinum,  imprimis  illos  habitu  plethorico  prae¬ 
ditos,  quibus  impetus  frequentes  summam  indu¬ 
cunt  debilitatem,  adoritur :  aetatem  puerilem  ali¬ 
quando,  sed  raro  afficit.  In  plerisque  exemplis 
post  pubertatem  prodit.  Anteriore  parte  noctis, 
sed  interdum  per  decursum  diu,  aggreditur.  An¬ 
te  Asthmatis  impetum  sensum  languoris  aeger 
percipit,  et  spiritus  plerumque  demissi  sunt ;  do¬ 
lor  capitis,  cum  sensu  plenitudinis  circa  ventricu¬ 
lum,  quoque  adest.  Haud  multo  post  haec  symp¬ 
tomata  visa,  molestia  generalis  et  jactatio  corporis 
in  lecto  sequuntur ;  dyspepsiae  signa  Asthma  sae¬ 
pissime  praegrediuntur  ;  tamen  in  nonnullis  exem¬ 
plis  dyspepsia  abest.  Paroxysmus  haud  raro  cum 
strictura  molesta  circa  partem  superiorem  thora¬ 
cis,  et  sensu  angustiae  in  pulmonibus  quasi  manu 
compressi  fuerunt  qui  respirationi  multum  obest, 
accedit.  Impetus  nonnunquam  nocte  post  dys¬ 
pepsiam  primo  visam  incipit,  et  respiratione  diffi- 

cili  paulatim  ingravescente,  cum  inspiratio  tum 
exspiratio  tarde  et  cum  sibilo  perficiuntur. 

Loquelam  hoc  tempore  ingens  molestia  et  do¬ 
lor  comitantur,  et  aeger  spem  levaminis  subiti  fo¬ 
vere  propensus  est.  Irritatio  et  sensus  pruritus 
circa  laryngem,  cum  conatibus  crebris  sed  ineffi¬ 
cacibus  ad  tussiendum,  nunc  percipiuntur.  Si 
aegrum  decumbentem  paroxysmus  adoritur,  situm 
quam  erectissimum  statim  legit,  et  in  hoc  situ 
ut  opi  pulvinorum  per  noctem  servaretur,  opus  est. 
Etiam  hoc  facto  impetus  aliquamdiu  manet,  tunc 
paulatim  lenior  fit  et  aeger  aliquid  somni  capit. 
Paroxysmus  per  horas  plurimas,  ut  ex  media  nocte 
usque  ad  mane  satis  provectum  perstat.  Cum 
remissio  gradatim  fit,  spiritus  liberior  et  plenior 
et  minus  laboriosus  evadit,  adeo  ut  multum  cum 
gaudio  loqui  et  tussire  facilius  et  gratius  aeger  po¬ 
test.  Tussim  expectoratione  libera  et  facile  muci 
comitante,  levamen  magnum  et  subitum  captat. 
Remissio  nunc  magis  insignis  est,  et  aegro  non 
turbato,  somnus,  diu  exoptatus,  brevi  surrepit. 
iEger  mane  expergescens  sensum  insignem  angus¬ 
tiae  transversim  thoracem  sentit.  Sed  respiratio 
plerumque  facilior  et  liberior  est.  Conatu  levis- 

simo  aliquamdiu  post  impetum  facto,  paroxysmus 
iterum  facile  excitatur.  iEger  utpote  decumbere 
impotens,  caput  et  humeros  secundum  naturam 
insigniter  tollit.  Cum  paroxysmis  expectoratio 
copiosa  libera  et  facilis  adest,  et  hi  denique  leniores 
evadunt ;  remissiones  fiunt  donec  homo  postremo 
impetibus  repetitis  liberatus,  muneribus  solitis  fa¬ 
cilius,  quam  antehac,  fungitur.  Urina  ante  im¬ 
petum  inceptum  reddita,  plerumque  pallida  et  co¬ 
piosa  est,  sed  post  hunc  finitum  saepissime  est  co¬ 
pia  naturali  ruberrima  et  sedimentum  haud  infre- 
quenter  demittit.  Pulsus  statum  suum  natura¬ 
lem  saepissime  servat,  sed  multis  inter  paroxys¬ 
mum  pulsus  frequens :  saepe  calor,  sitij;  et  nonni¬ 
hil  febris,  accedunt ;  nonnullis  vultus  floridus,  aliis 
accidit,  “  recta  cervice,”  verbis  utor  Doctoris 
Home,  64  spiritum  trahit  et  egregie  elevat  hume¬ 
ros  :  vomitus  bilis  flavae  ;  lachrymae  involunta¬ 
riae  ;  cordis  tremor  Mucus  ad  initium  tussi 
ejectus,  plerumque  est  albidus  et  spumosus,  vel 
dulcis  salidus  vel  putridus ;  sed,  remissione  paula- 


*  Vide  Principia  Medicinae  a  Francisco  Home,  p.  254. 

tim  accidente,  expectoratione  prorsus  libera  ;  mu¬ 
cus  fit  subflavus,  spissus;  et  aspectus  spumosus, 
impetu  incipiente  visus,  deest ;  tamen  in  aqua  na¬ 
tat. 

Post  accessionem  hujus  morbi,  homo  praeter  so¬ 
litum  debilis  est,  et  in  multis  exemplis  vellica¬ 
tiones  lenes  circa  brachia,  humeros  et  femora,  diu 
post  paroxysmum  finitum  sentiuntur.  In  pluri¬ 
mis  exemplis  habitus  plethorici,  facies  inter  im¬ 
petum  maxime  florida  est ;  et  finem  versus,  colore 
livido  fit ;  atque  in  casibus  hujusmodi  sudor  pro¬ 
fusus  circa  pectus  erumpit. 

Si  expectoratio  libera  muci  ex  pulmonibus  malo 
adest ;  huic  nomen  Asthmatis  humidi,  sed  illa  ab- 
sente  Asthmatis  sicci,  imponitur.  In  Nosologia 
sua  valde  celeberrimus  Cullenus  de  speciebus 
tribus  loquitur :  species  Idiopathicae  sunt,  primo. 
Asthma  Spontaneum,  sine  causa  manifesta,  vel 
alio  morbo  comitante:  Secundo,  Asthma  Exan¬ 
thematicum,  a  scabie  vel  alia  acris  effusione  retro- 
pulsa  :  Tertio,  Asthma  Plethoricum,  a  suppressa 
evacuatione  sanguinis  antea  solita,  vel  a  plethora 
spontanea.  Praeter  has  species  Symptomaticae 
sunt  ab  auctoribus  quibusdam  memoratae ;  ut 

Asthma  Hypochondriacum,  Asthma  Arthriti¬ 
cum,  Asthma  venereum. 

CAUSM  PRjEDISPONENTES. 

Hic  morbus  saepe  est  haereditarius  :  per  totum 
vitae  decursum,  si  semel,  modo  supra  dicto  inside- 
rit,  maxime  proclivis  est  perstare. 

Proclivitas  hereditaria,  forma  peculiaris  pulmo¬ 
num,  formatio  prava  thoracis  et  viscerum  hoc  in¬ 
clusorum  ;  et  collum  breve,  cum  humeris  teneri¬ 
bus,  arctis  et  prominentibus,  causae  predisponen- 
tes  habende  sunt. 


CAUSJE  EXCITANTES . 


Causa:  excitantes  Asthmatis,  secundum  con¬ 
stitutionem  illorum  qui  sic  afficiuntur,  diverse 
sunt.  Alius  tempestate  frigida,  alter  calida  affi¬ 
citur.  Asthma  vaporibus  noxiis,  vel  ex  plumbo 
vel  arsenico  orientibus,  excitatur.  Vaporem  inha¬ 
lando  ex  pice  Burgundie  liquefacti  orientem,  il- 

lud  inductum  fuisse  mihi  constat.  “  Effluvia  ac¬ 
ria  vel  pollines  veluti  radices  ipecacuanhae ;  vapor 
prunae,  idem  afficiunt*.”  Aer  impurus  et  fumo¬ 
sus  ;  vicissitudines  subitae  coeli,  ut  ex  frigido  ad 
calidum,  et  vice  versa,  vel  ex  atmosphaera  gravio¬ 
ra  ad  leviorem.  Sed  longe  plures  Asthmaticos 
coelo  frigido  et  nebuloso  magis  imprimis,  si  aer  sit 
gelidus,  facillime  affici,  mihi  persuadetur.  Acri¬ 
monia  scorbutica,  scrofulosa,  arthritica  et  psorica 
repulsa.  Dyspepsia  vel  irritatio  in  aliquo  visce¬ 
rum  abdominis  sita  ;  impetus  catarrhi  frequentes, 
hydrothorax,  polypi,  aneurismata  aortae,  vel  vaso¬ 
rum  magnorum  circa  cor  ;  exinanitiones  diu  lati¬ 
tas  suppressae,  ut  fluxus  haemorrhoidalis,  &c.  Asth¬ 
mati  originem  praebuit. 

Illi,  qui  vicissitudinibus  tempestatis  facile  affi¬ 
ciuntur,  etiam  ab  aliqua  re  capacitatem  thoracis 
coarctante,  si  male  habent ;  ventriculus  ab  aere 
in  illo  collecto  distentus,  vel  post  diaetam  plenam, 
eundem  inducet  effectum.  Exempla  Asthmatis 
a  vitiis  viscerum  abdominis  saepe  geneti,  ut  ex 


*  Vide  Parr,  Lond.  Med.  Dict. 

male  hepate  aucto,  prodita  sunt.  Nec  exempla 
desunt  hujus  mali  ex  magnitudine  aliorum  visce¬ 
rum  abdominis  aucta  inducti  Exercitatio  vel 
aliquid  circuitum  sanguinis  accelerans.  Asthmati¬ 
cos  multum  afficit. 


CAUSAE  PROXIMAE. 


Sententiae  diversae  de  causa  proxima  Asth¬ 
matis  prolatae  fuerunt.  Antiquiores  viri  varias 
de  hac  sententias  protulerunt.  Willisius 
Asthma  convulsivum  (videas  in  Pharm.  Rationi, 
p.  151.),  ad  spasmum  fibrarum  motricium  sine 
magna  bronchiorum  obstructione,  aut  compres¬ 
sione,  retulit ;  quia  non  uni  loco  aut  peculiari  cui¬ 
piam  organo  limitatur,  sed  ad  partes  omnes  respi¬ 
ratione  dicatas,  extenditur.  Doctissimus  Moneo 
senior,  musculos  laryngis  spasmo  contractos  incul- 
pavit;  nam  his  musculis  in  cane  arte  irritatis, 
difficultatem  spirandi  et  verum  Asthma  movere 


*  Vide  Opera  Moiigagni,  v.  i.  lib.  2.  epist.  15.  art.  12. 

ad  arbitrium  potuit.  Inquit  Doctissimus  Home, 
“  Obstructio  bronchiorum  et  vesicularum,  humo¬ 
ribus  crassis  vel  tuberculatis  induratis.  Irritatio 
nervorum  respirationi  inservientium,  et  hinc  spas¬ 
modica  fibrarum  annulos  cartilagineos  bronchio¬ 
rum  nectentium,  contractio,*”  causae  proxima  sunt. 
Cullenus  celeberrimus  dicit,  causam  proximam 
Asthmatis  videri  esse  contractionem  praeter  natu¬ 
ram,  et  quodammodo  spasmodicam  fibrarum  mus¬ 
culo  sarum  bronchiorum  ;  quae  non  solum  prohi¬ 
bet  dilatationem  bronchiorum,  qua  opus  est  ad 
respirationem  liberam  et  plenam ;  sed  rigiditatem, 
quae  obest  expirationi  plenae  et  liberae,  quoque 
praebet. 


PROGNOSIS . 

Cum  Asthma  juniores  adoritur  magis  impri¬ 
mis,  si  constitutio  aegri  ab  omni  alio  morbo  im¬ 
munis  sit,  illud  plerumque  sanitati  cedit.  Si  ex 
quovis  casu  inductum  fuerit,  multo  facilius  sana¬ 
tu  ;  quam  si  sua  sponte,  vel  ex  proclivitate  ortum 


*  Vide  Princip.  Med.  p.  254. 


B 


10 


DE  ASTHMATE. 


habuerit.  Cum  in  aetate  provecta  cum  paroxys¬ 
mis  frequentibus  accedit ;  et  si  sit  sequela  praedis- 
positionis  haereditariae,  in  plerisque  exemplis  su¬ 
perari  nequit. 

Haud  raro  in  phthisin  pulmonalem  et  saepe  in 
hydrothoracem  desinit.  Tumores  anasarcam  re¬ 
ferentes  ;  artuum  inferiorum,  brachiorum  paraly¬ 
sis,  respiratio  tremula  cum  deliquio  animi,  fre- 
quente  ;  cordis  palpitatio,  urina  parca,  extremi¬ 
tates  frigidae  ;  fumatio  oris,  summum  denotant 
periculum.  Aneurisma  aortae,  quod  pulmones 
mole  sua  compressit ;  et  quo  minus  sanguis  per 
eos  cursum  persolvat,  impediit.  Aliquando  in¬ 
duxit  sed  imprimis  nocet  diaphragma  gravitate 
sua  nimis  onerando,  et  sic  respirationi  et  obest,  et 
periculosum  fit:  Nonnunquam  in  pneumoniam 
desinit.  Sed  haec  in  junioribus  circa  primum  vel 
secundum  impetum  morbi  plerumque  accedit ;  et 
saepe  cito  fit  lethalis.  Sed  praeter  haec  Asthma 
est  morbus,  qui  hominem  sic  affectum,  per  decur¬ 
sum  longae  vitae  vexet,  et  quem  in  plurimis  ex¬ 
emplis  ingens  periculum  non  comitatur.  Inter¬ 
dum  tamen  celerrime  aegrum  tollit. 

DIAGNOSIS . 

Paroxysmi  subito  accidentes,  ad  intervalla 
redeuntes  ;  cum  spasmo  gravi  vel  sensu  constric¬ 
tionis  circa  pulmones,  qui  efficiunt  ut  aeger  ex  si¬ 
tu  recumbente  in  erectum  quam  celerrime  as¬ 
surgeret  :  respiratio  frequens  et  difficillima  cum 
sibilo  strepente,  et  levamen  plerumque  magnum 
et  subitum  ab  aegro  aeri  aperto  subjecto  exper¬ 
tum,  Asthma  ex  ullo  alio  morbo,  praesertim  his¬ 
toria  priore  aegri  cognita,  facillime  dignoscet. 
Asthma  nihilominus  cum  dyspnoea  aliquando 
confundi  potest ;  quia  nonnullae  ex  causis,  Cul- 
leno  celeberrimo  judice,  levamini  et  excerba- 
tionibus  proclives  sint,  unde  dyspnoea  ab  bis  in¬ 
ducta  paroxysmis  adoriri  videatur ;  sed  tales  ac¬ 
cessiones  aspectuum  impetuum  verorum  Asthma¬ 
tis,  qui  supra  memorantur,  raro  induere  ipse  cre¬ 
dit 


*  Vide  Cullen,  Prax.  Med.  p.  107. 

CADAVERUM  SECTIO . 

Pauca  de  scientia  ex  cadaveribus  inspectis 
derivata  dici  possunt ;  nam  natura  et  causa  mor¬ 
bi  adhuc  quodammodo  latent.  Sectiones  a  Mor¬ 
gagni  pariter  ac  aliis  anatomicis  peractae ;  serum 
extravasatum  in  cellulis  pulmonum  aerem  conti¬ 
nentibus  ;  Asthmate  laborantium  adesse  certum, 
reducit.  In  illis  exemplis,  quibus  homo  acces¬ 
sionibus  hujus  morbi  diu  subjectus  fuit,  vitia  di¬ 
versa  viscerum  variorum  detecta  fuerunt.  Pulmo¬ 
nes  contracti  et  arcte  pleurae  adhaerentes,  valvulae 

cordis  in  os  conversae,  et  foramen  ovale  saepe  per- 

« 

vium  ;  reperta  sunt.  Cor  ampliatum  et  lamina 
densa  materiae  adiposae,  alias  copia  ingente  seri 
natans,  inventum  fuit.  Pulmones  plerumque 
quod  ad  aspectum  valde  mutati,  vel  maculis  sub¬ 
nigris  vel  tuberculis  obducti,  reperiuntur.  Pul¬ 
mones  adeo  molles  ad  tactum  ut  cataplasma  re¬ 
ferrent,  observavi ;  nonnunquam  pulmo  prorsus 
deficit,  ut  in  exemplo  Polensis  a  claro  Joanne 
Bell,  in  tomo  secundo  Anatomiae  ejus  memorata. 

Juvenis  annos  viginti  quatuor  natus,  genere 
Polensis,  et  tempore  mortis  ejus  miles  in  exercitu 

Germanico ;  e  cunabulis  respiratione  difficili  et 
anxietate  praecordiorum  perpetuo  laboraverat» 
Levamen  malorum  leviorum  pectoris  ter  quater  ve 
expertus  fuit,  sed  postremo  venaesectio  et  medica¬ 
menta  demulcentia  ;  nullum  ediderunt  effectum. 
In  nosocomio  militari  per  duas  menses  aegrota¬ 
bat  ;  ubi  ex  neeesse  mala  ejus  probe  cognita  fue¬ 
runt  :  respiratione  difficili  leniter  laborabat ;  sed 
quovis  die  in  lecto  sedens  erectus,  subito  morti  oc¬ 
cubuit.  Cadavere  inciso,  latus  dextrum  pulmo¬ 
num  prorsus  deesse  visum  fuit ;  non  morbo  dele¬ 
tum  ut  saepe  vidimus ;  non  aqua  oppressum,  nec 
pure  erosum  ;  sed  omnino  sublatum  ;  res  sibi  pro¬ 
pria  ex  partu,  nam  ordo  peculiaris  vasorum  hoc 
comitatus  est :  in  latere  dextro  nullum  fuit  vesti¬ 
gium  pulmonum,  non  etiam  macula  minima  ad 

* 

designandum  locum  eorum  priorem,  si  talis  adfu¬ 
isset  :  nullus  fuit  ramus  tracheae  ad  lobum  dex¬ 
trum,  natura  designatum  ;  sed  utrumque  crus 
tracheas  in  pulmonem  sinistrum,  qui  ingens  fuit 
immersum.  Nulla  bifurcatio  fuit  arteriae  pul¬ 
monalis,  ad  ramum  praebendum  lateri  dextro,  sed 
totus  truncus  arteriae  pulmonalis  in  pulmonem  si¬ 
nistrum  descendit. 

Varii  alii  affectus,  cadavere  inciso,  reperti  fue¬ 
runt  ;  et  exempla  prodita  sunt  quibus  homo  Asth¬ 
mate  per  plurimos  annos  laboraverat,  sed  sectione 
facta,  pulmones  cum  omnibus  visceribus  thoracis 
sani  ferunt.  De  uno  exemplo  hujusmodi  impri¬ 
mis  legisse  memini ;  mulieris  innuptae  annos  qua¬ 
draginta  natae  ;  Asthmate  diu  laborantis,  vox  cu¬ 
jus  ob  hanc  causam  minuta  fuit.  Cadaver  ejus  in 
Theatro  Anatomico  Bolognae,  coram  Valsalva 
et  studiosis  1704,  incisum  fuit.  Viscera  abdomi¬ 
nis  nihil  praeter  solitum  exhibuerunt.  Ovaria  pror- 
sus  fuerunt  scirrhosa,  dura  et  alba ;  et  in  his  ali¬ 
quae  fuerunt  hydatides  incumbentes. 

Sed  in  thorace  et  cranio  nihil  aspectus  fuit 
morbosi.  Parte  posteriore  laryngis  a  Morgag¬ 
ni  in  longitudinem  secta,  et  marginibus  avulsis 
aperta  ;  pus  albidum  et  spissitudine  cataplasmatis 
in  forma  suberis,  cavitatem  laryngis  omnino  occlu¬ 
sit.  Tunica  laryngem  obducens  ulcerata  fuit,  et 
in  modo  simili,  ubi,  cartilagines  annulares  asperse 
arteriae  proximas,  sed  hic  laevius,  obtexit  f . 


*  Vide  Opera  Moiigagni,  de  Morbis  Thoracis. 

RATIO  MEDENDI  IN  PAROXYSMO . 

In  curatione  Asthmatis  nihil  quod  morbum  ex 
toto  fugaret  proferre  possum,  quia  pauca  remedia 
multa  vi  pollere ;  et  quodam  laudibus  elata  mini¬ 
me  quidem  prodesse  probe  constat.  Idonea  me¬ 
dicamenta  tempestive  exhibita,  in  exemplis  pluri¬ 
mis  morbo  procul  dubio  levamen  praebent.  Pri¬ 
mo  loquor  de  missione  sanguinis.  Signa  recensi¬ 
ta  in  Asthmate  in  habitu  plethorico  accedente, 
respiratio  difficilis,  quae  suffocationis  metum  prae¬ 
buit,  et  vultus  floridus  cum  pulsu  pleno  ;  sympto¬ 
mata  sunt  quae  plurimos  medicos  hodiernos  inter 
paroxysmum  sanguinem  mittere  suadent  :  sed 
consuetudinem  hance  in  omnibus  exemplis  hujus¬ 
modi,  minime  convenire  nihil  dubii  mihi  restat. 
Si  homo  Asthmati  diu  subjectus  fuisset,  vel  aetate 
nonnihil  provectus  utcunque  plenus  sit ;  nisi  sig¬ 
na  sunt  manifesta  pneumoniae,  apoplexiae  vel  ali- 
cujus  talis  morbi  imminentis  ;  missionem  sangui¬ 
nis  generalem  perficere  haud  necesse  est ;  credo : 
fortasse  in  habitu  pleno  ejusmodi,  hirudines  vel 
cucurbitulae  ad  praecordia  admotae,  consilio  san- 

guinis  detractionis  optime  respondebunt.  In  ju¬ 
venibus  cum  sanguinis  detractione  generali  opus 
esse  habetur,  ille  ex  brachio  vel  vena  jugulari 
mittatur.  Sed  notandum  est  venaesectionem  non 
apte  vel  tuto  saepe  institui  posse,  et,  imprimis, 
si  impetus  frequentes  sine  periculo  vitae  accesse¬ 
rint,  illam  expectorationem  prohibenda,  et  contra 
exhaustionem  inducendo,  unde  vires  aegri  fortasse 
nunquam  reficientur,  summum  periculum  vitae 
posse  inferre. 

\ 

PURGANTIA, 

Ex  eodem  principio,  quod  medicos  sanguinem 
mittere  suadet,  ad  purgationem  plenam  in  habi¬ 
tu  plethorico  ;  confugiendum  est.  Sed  plerisque 
exemplis  Asthmatis,  purgantia  maxime  nocere 
inter  fere  omnes  constat  ;  haec  laborantibus  Asth¬ 
mate  non  convenire  et  saepissime  nocere  videntur. 
Quia  Asthmatici  alvo  tarda  vel  astricta,  faecibus 
accumulatis  se  pejus  plerumque  habent,  alvum 
laxantibus  idoneis,  ut  oleo  ricini,  assafoetida,  vel 
talibus  medicamentis  aperientibus  qualia  aeger 
sumere  consuetus  est,  deplere  idoneum  est. 
Rheum  palmatum  medicamentum  laxans  est 

praeclarum»  Inter  paroxysmum,  si  alvus  maxime 
sit  astricta,  enema  emolliens  vel  laxans  quod  mul¬ 
tum  levaminis  praebet,  injiceatur. 

EMETICA. 

Cum  aeger  indigestione,  ut  flatu  et  aciditate 
ventriculi,  quae  Asthmate  frequenter  adsunt, 
conflictatur,  consilio  liaec  tollendi  pariter  ac  im¬ 
petum  pulmones  versus  promovendi,  emetica  sunt 

utilia.  Haec  ante  paroxysmum  expectatum,  quod 

x  'i  t 

saepe  ni  hic  accederit  impedit,  commodissime  exhi¬ 
bentur.  Impetus  multo  lenior  est ;  spasmus  et 
constrictio  non  adeo  sunt  molesta ;  et  expectora- 
tio  multo  liberior  est.  Cum  tantum  periculi 
spasmum  comitatur,  ut  metus  sit  suffocationis 
subiti,  emetica  nocerint,  et  minime  exhibere  de¬ 
bent.  Signis  inflammationis  vel  ingenti  exhaus¬ 
tione  praesentibus,  imprimis  inter  paroxysmum 
pariter  inepta  forent.  Sed  quamdiu  multa  ho¬ 
rum  adsunt  et  dyspepsia  urget,  haec  iterum  atque 
iterum  fas  est.  Emeticum  maxime  idoneum  vel 
potius  illud  quod  saepissime  usurpatum  vidi,  est 

pulvis  ex  ipecacuanha  et  tartrite  antimonii  com¬ 
positus. 

•  ;  .,>  ft  -y  ..  .....  „  *  »  £  .  t  f  _  a  •' 

DIGITALIS. 

Hoc  medicamentum  a  quibusdam  medicis  mul¬ 
tum  laudatum  fuit,  et  procul  dubio  memorari  de¬ 
bet.  In  aliquis  exemplis  Asthmatis  admodum 
profuit :  imprimis  a  casu  Doctore  Sugrue,  Cork- 
agiae  prolato hominis  pallidi  et  confecti,  cui 
erat  sensus  suffocationis,  et  angustiae  circa  thora¬ 
cem,  qui  parum  dormivit  et  multum  oppressus 
semper  experrectus,  cui  opus  fuit  per  reliquam 
noctem  se  erectum  situm  servare,  et  qui  usque  ad 
ad  mane  se  non  superfuturum  esse  timebat.  Pul¬ 
sus  centum  et  viginti,  et  maxime  debilis.  Exhi¬ 
beat  tincturam  Darwini  in  dosibus  guttarum 
xv,  bis  indies  usurpatis.  Eo  iterum  viso,  post 
spatium  duarum  hebdomadum  elapsum,  sibilum 
et  oppressio  thoracis  abfuerunt,  et  vultus  atque 
aspectus  generalis  omnino  restituto  fuerunt.  Pul¬ 
sus  circiter  nonaginta,  et  satis  validus ;  appetitus 


Vide  Med.  and  Phys.  Journ.  vol.  iv. 

ciborum  pari  ratione  restitutus,  medicamenta  ad¬ 
huc  usurpata  tempore  quo  Doctor  Sugrue  scrip¬ 
sit  ;  valetudine  meliore  quam  decem  annos  ante 
gavisus  est  aeger.  Scilla  maritima  et  digitalis 
simul  sumptae,  in  Asthmate  pituitosa  profuerunt. 
Pauca  inter  hoc  medicamentum  usurpandum,  ni¬ 
mirum,  quod  ad  habitum,  aetatem  et  vires  aegri,  in 
memoria  tenenda  sunt.  Inter  cursum  digitalis 
ad  functiones  sensorii,  conditionem  pulsus  et  ven¬ 
triculi,  attentio  summa  tribuenda  est.  Cum  ven¬ 
triculum  turbat  aut  debilitat,  confectio  opii,  sed 
parva  male  cum  cardiacis  calidis  saepe  administra¬ 
tur. 

OPIUM. 

***  v  ,v  ••  ’■  •  •  •  •  •-  ....  v  A  >«-. .  %  ••  :  •  *  l  ....  7?a,  :  •).- 1 

Hoc  in  Asthmate  pariter  ac  aliis  morbis  spas¬ 
modicis  diu  laudatum  fuit,  et  procul  dubio  utpo- 
te  medicamentum  validissime  antispasmodicum. 

Ad  corrigendam  irritabilitatem  praeter  natu¬ 
ram  pulmonum,  opium  saepe  et  magis  cum  com¬ 
modo,  usurpatur.  Aliquamdiu  ante  impetum 
expectatum  sumendum  est,  et  in  exemplis  pleris- 
que  remedium  tutum,  et  validum,  reperitur.  Ex¬ 
emplum  quod  accedit  Doctori  Bree,  effectus  in- 

faustos  opii,  nimia  copia  sumpti,  ostendit.  Gra¬ 
na  quatuor  solidi  opii  pro  dosi  cepit,  quae  stupo¬ 
rem  apoplexiae  similem,  per  duos  dies,  cum  sig¬ 
nis  aliis  periculosis,  induxit.  Paroxysmus  ho¬ 
ras  quatuor  citius  diu  proximo  ;  duobus  granis 
amplius  usurpatis  prodiit,  et  eventus  infaustus 
fuit.  Cum  aethere  sulphurico,  assafoetida  ad  diffi¬ 
cultatem  spasmodicam  respirationis  levandum, 
cum  commodo  conjunctum  fuit.  Vaporis  aetheris 
vapore  aquoso  diluti,  inductio  saepe  in  Asthma¬ 
te  adhibita  est,  cum  effectibus  jucundis :  nonnun- 
quam  autem  symptomata  ab  ea  augeantur.  Cum 
Asthmatici  domi  manere  coacti  sunt,  cum  exerci¬ 
tationem  idoneam  ad  evacuationes  naturales  re¬ 
gendas  sumere  nequeunt ;  opium  in  nulla  forma 
convenit.  His  rebus  existentibus  hyosciamus  for¬ 
tasse  omni  effectui  ex  opio  exoptato  respondere 
potest.  Ille  viribus  anodynis  maxime  pollere,  et, 
ut  cicuta,  ab  omni  effectu  astringinte  cavere,  al¬ 
vum  potius  ciere  valens  cognitus  est.  Consilio 
actionem  abnormem  levandi,  et  dolorem  submo¬ 
vendi,  potius  cum  commodo  usurpatus  fuit.  Ex¬ 
tractum  hyosciami  cum  acido  ni  trico  mixtum, 

haud  mediocriter  laudavit  nobis  Bree,  nec  per¬ 
peram. 


STRAMMONIUM . 


Fumus  strammonii  in  curatione  Asthmatis  spas¬ 
modici,  nuper  multum  laudatus  fuit;  et  ob  levamen 
subitum  ab  eo  expertum,  medicamentum  praecla¬ 
rum  existimatum  est.  Hoc  modo  in  India  Orien¬ 
tali  usurpatur.  Ratio  ejus  utendi  est  implendo 
bulbam  tubi,  ad  tabacum  exhaurendum  accommo¬ 
datum,  quasi  cum  tabaco;  et  fumum  inhalando. 
Pauxillum  salivae  sine  aliqua  noxa  devorari  potest; 
hac  lege,  ut  nimirum  ejus  ex  singulis  tubis  imple¬ 
tis,  non  devoretur.  Sensum  caloris  in  pectore  cui 
expectoratio  accedit,  defundit.  Inter  inhalandum, 

fluxus  immodicus  est  salivae,  ingente  calore  fumi 

* 

qui  multo  vehementia  est  fumus  tabaci  inductus. 
Plurimi  hoc  tabaco  anteponunt,  haud  causa ; 
quod  pauxillum  tabaci  nauseam  infert,  e  contra 
multi  tubi  strammonii  sine  hac  inducta,  exhaurire 
possunt.  Ante  paroxysmum  expectatum  exhau¬ 
rire  debet,  nam  idem  post  initium  hujus  inhali- 

tum,  per  breve  tempus  impetum  augere  semper 
reperi.  Hoc  conatibus  vehementibus  fumum  in¬ 
halando  factis,  tribuendum  est.  Cum  non  fa¬ 
cultas  est  strammonium  obtinendi,  folia  hyosci- 
ami  vel  conii  maculati  fortasse  prodessent.  Ca¬ 
pita  papaverum  alborum  communia,  eodem  mo¬ 
do  exhibita ;  effectus  pariter  anodynos  et  minus 
noxios,  inductura  esse,  perhibitum  fuit.  Digi¬ 
talis,  praesertim  si  signa  hydrothoracis  imminent, 
in  usum  veniat. 

VESICA  TORI  A. 

Hjec  in  Asthmate  saepe  admota  fuerunt,  sed 
de  utilitate  eorum  inter  medicos  minime  constat ; 
plerisque  scriptoribus  testantibus  Asthmati  puro 
spasmodico,  non  profuerunt.  Clarissimus  Gre- 
GOitius  se  Asthmatis  paroxysmum  ex  applica¬ 
tione  vesicantium  auctum,  et,  nisi  fallor,  morbum 
inductum  vidisse  dicit ;  quum  in  catarrho  emplas¬ 
trum  vesicatorium  sterno  applicatum  fuisset.  In 
illa  specie,  cui  nomen  est  Asthmatis  catarrhalis, 
ubi  homo  vicissitudinibus  tempestatis  quam  ulla 
alia  causa  magis  afficitur  ;  affectibus  aegrorum,  so¬ 
lamen  praebere  videntur. 

Fonticuli  quoque  in  Asthmate,  in  usum  ve¬ 
niunt  ;  et  illi  speciei,  cujus  plethora  est  causa 
maxime  insignis,  optime  conveniunt ;  et,  rebus 
sic  existentibus,  fluxus  ope  fonticuli,  per  pisum 
vel  setaceum  inter  humeros  insertum,  continuari 
potest. 


EXPECTORANTIA . 

Parum  de  utilitate  horum  dicere  possum, 
quippe  expectorationem  pariter  facilem  his  non 
usurpatis,  ac  abusu  eorum  perpetuo  expertus  sum. 
Nihilominus  vero,  in  hoc  morbo,  pulmonibus  mu¬ 
co  gravatis,  et  expectoratione  difficili,  saepe  perci¬ 
piuntur.  Cum  expulsionem  hujus  muci,  per  me¬ 
dicamenta  expectorantia  promovere  oportet ;  quae¬ 
libet  hujus  classis,  ut  gummi  ammoniaci,  scilla  ma¬ 
ritima,  &c.  &c.  usurpari  possunt,  et  quodcunque 
effectus  inducunt,  exhibitione  sua  diuturna  perit. 
Assafoetida  cum  scilla  maritima  conjuncta,  fre¬ 
quentissime  usurpatur.  Decoctum  rubiae  tincto¬ 
rum,  pro  medicamini  attenuante  et  expectorante, 
bono  cum  effectu  in  nonnullis  exemplis  sumptum 
fuit. 

i/  trifilia  inroCI 

RATIO  MEDENDI  INTER  REMISSIONEM, 

-  s.m-  .■>  -;>  .,or:  r.-^j  c-w.?  yurmado  tee>  ab 

/ 

Remediis  tutilissimis  in  impetu  exhibitis, 
commodis  et  incommodis  eorum  innumeratis,  in 


secundo  loco  de  illis  per  intermissionem  usurpa¬ 
tis  breviter  dicam,  '  '  '  '  '  — STOfcp  abiteor 


_  |>  (O  L 

Tonica  utilissima  sunt,  ut  cinchona,  diversae 
ferri  praeparationes,  carbonas  ferri,  sulphas  fferri, 
aquae  chalybeatae,  infusa  amara,  &c.  Quodlibet 
eorum  per  intermissionem,  ventriculo  ante  haec 
sumpta  in  conditionem  idoneam  redacto,  exhibe- 
re  potest.  Dyspepsia,  quae  huic  morbo  adest, 
saepe  difficillima  est  superatu  ;  sed  symptomata 
dyspeptica  usu  absorbentium  et  stomachicorum 
tolli  possunt.  Acetum  per  se  usurpatum,  disteh- 
tioni  et  flatulentiae  ventriculi  obstare  repertum 

■  ...  6  _  •  .  •  g"  /  _  ,  .  ■  fJT  . 

est 


Balneum  frigidum  per  intermissionem,  cum 
commodo  saepe  admovetur  ;  sed  in  illa  specie  qiiae 
Asthma  catarrhalis  nuncupatur,  nocet  et  sum¬ 


mum  periculum  infert.  Praeter  alia  tonica,  exer¬ 
citatio  vel  jactatione  in  funiculo,  navigatione, 
vectione  in  cursu,  vel  equitatione,  sed  imprimis 


ultima,  magnopere  juvat. 

Consilium  ultimum  et  praecipuum  Asthmati¬ 
cis  est  observare  regularitatem,  quod  ad  diaetam 
et  mutationem  aeris.  Victus  debet  esse  levis  fa- 
cilisque  concoctu;  quodcunque  flatulentiam  gig¬ 
nit  sedulo  debet  evitare.  Caro  animalium  Asth¬ 
maticis  optime  convenire  videtur,  et  haec  in  parva 
copia  semel  sumenda  est ;  quia  ventriculus  ple¬ 
nus  semper  nocet,  et  causa  excitans  fit  paroxys¬ 
mi.  Cibus  probe  confici,  et  motus  liber  dia¬ 
phragmatis,  nunquam  per  diaetam  plenam  impe¬ 
diri  debet. 

Laborantes  hoc  morbo,  coenam  nunquam  su¬ 
mere,  vel  si  hoc  opus  sit,  tempestive  et  longe  ante 
cubitum  debent :  quod  ad  potum  pertinet,  om¬ 
nes  liquores  fermentati  et  spirituosi  evitandi 
sunt. 

Panis  tostus  et  aqua  frigida  vel  succus  limonis, 
potui  communi  Asthmaticorum  convenit.  Theam 
et  coffeam  nimis  calidam  haustam  paroxysmum 
inferre  reperi.  Has  quam  frigidissimas  vel  fortis¬ 
simas  haustas  paroxysmum  verum  spasmodicum 
Asthmatis,  in  hoc  parvo  tentamine  descripti,  non 
levare  mihi  persauditur.  Clarissimus  Grego- 
rius,  haustum  hujusmodi  in  uno  exemplo  mu- 


DE  ASTHMATE. 


26 

lieri,  omnibus  aliis  frustra  sumptis,  aliquid  pro¬ 
fuisse  putavit. 

Sed  prae  omnibus  remediis,  mutatio  coeli  vi  hoc 
malum  grave  tollendi  pollet.  Quoniam  hoc  ar¬ 
gumentum  summam  attentionem  sibi  vindicat, 
finem  huic  dissertationi  non  possum  imponere 
sine  paucis  dictis  de  commodo  Asthmaticis  ad  re¬ 
gionem  calidiorem  migrando  accedente. 

Plurimi  hoc  vitio  affecti  respirationem  habent 
faciliorem,  et  minus  in  urbe  magna  frequente, 
arcta  et  immunda,  effluviis  omnis  generis  conferta, 
laborant ;  quam  in  rure,  ubi  facultas  est  aerem  pu¬ 
rum  respirandi.  Pauci  in  locis  altis  vel  humidis 
et  paludosis  spiritum  facile  trahunt. 

Atmosphaera  sicca  plerisque  Asthmaticis  opti¬ 
ma  est,  et  migratio  ex  coelo  frigido  ad  calidius, 
modus  est  maxime  efficax,  hoc  malum  ex  toto  su¬ 
perandi.  Coelum  Madeirae  vel  Meridionalis  Gal¬ 
liae  illis  maxime  convenit,  et  hic  per  longum  tem¬ 
pus,  vel  usque  ad  omnia  symptomata  Asthmatis 
digressa,  vel  constitutionem  novam  et  validam 
^acquisitam,  commorandum  est. 

Sydenhamus  praeclarus  quanti  refert  muta¬ 
tio  coeli  in  hoc  morbo  probe  perspexit,  ut  ex  ope- 

ribus  suis,  pagina  485.  patet.  Hinc  fit  quod  illi 
secunda  valetudine  per  aestatem  gaudentes,  mor¬ 
bus  quibus  maxime  obnoxii  sunt,  exempli  gratia, 
podagram,  Asthma,  tussim. 

Quando  aliqua  causa  prohibet  quo  minus  Asth» 
matici  in  regionem  calidiorem  migrarent,  illi  qui 
vicissitudinibus  tempestatis  vel  algoribus,  quam 
ulla  alia  causa  plus  afficiuntur  ;  hypocaustum  in 
conclavibus  hieme  adveniente  ponere,  et  calorem 
camerae  ad  gradum  quo  respiratio  sit  facilis,  augere 
debent.  Fenestrae  quoque  per  tempus  gelidum, 
quam  clausissimae  servandae  sunt.  Si  ad  haec  at¬ 
tentio  adhibeatur  Asthmatici,  conditione  multo 
jucundiore  quam  aliter  fruerentur.  Denique 
Asthmatici  ad  vestitum  suum  sedulo  attendere 
debent,  id  est,  ut  hic  ex  materiis  calidissimis  con¬ 
stet.  Laneolum  indusium,  cum  tunica  villosa 
praeterea,  per  hiemem  optime  conveniet. 

PRO  Pff  Y  L  AX  IS. 

v 

CaUs^e  excitantes  sedulissime  evitandae  sunt, 
diaeta  tenuis  si  }>letliora  adsit  sumenda  est,  et 

omnes  excessus  cavendi.  Alvi  evacuatione*  re¬ 
gulares  esse  debent,  et  exercitatio  et  diaeta  idonea, 
&c.  instituendae  sunt.  Atmosphaera  vitiata  et  fu¬ 
mi  ex  metallis  orientes  evitandi  sunt.  Migratio 
in  regionem  calidiorem  suadenda  est. 


FINIS, 


